На основу члана 119. Закона о основама система образовања и васпитања (,,Службени гласник Републике Србије" бр.88/2017, 27/2018-др.закони и 10/2019), Школски одбор „ Техничке школе“ у Жагубици, на седници од 18.06.2019.године, доноси

**Измене и допуне Статута школе бр.** **254/2018, од 30.03.2018 године**

**Члан 1.**

**V. ОРГАНИ ШКОЛЕ**

**1. Школски одбор**

**Део- *3) Надлежност, рад и одговорност Школског одбора***

**У члану 43.став 1. мења се тачка 18. тако да гласи :**

Закључује са директором школе уговор из члана 124. став 1.Закона о основама система образовања и васпитања.

**Члан 2.**

**Део-2. Савет родитеља**

**У члану 48. став 1.мења се тачка 11. тако да гласи:**

Предлаже представнике и његове заменике за локални савет родитеља.

**Члан 3**

**3. Директор**

***Део-3) Статус директора***

**Мења се члан 66. тако да гласи:**

Орган управљања закључује са директором установе ,уговор о раду на одређено време.

Уколико је за директора именовано лице из реда запослених у Техничкој школи Жагубица, доноси решење о његовом премештају на радно место директора које по сили закона замењује одговарајуће одредбе уговора о раду.

Уколико је директор именован из реда запослених код другог послодавца,остварује право на мировање радног односа на основу решења о именовању.

Лице из става 2. и 3. овог члана има право да се након престанка дужности директора након првог,односно другог мандата врати на послове које је обављао пре именовања за директора школе.

Уколико директору школе коме мирује радни однос престане дужност због истека мандата или на лични захтев током трећег и сваког наредног мандата распоређује се на послове који одговарају степену и врсти његовог образовања.

Ако нема одговарајућих послова лице из става 5. Овог члана остварује права као запослени за чијим је радом престала потреба,у складу са законом.

**Члан 4.**

**Део XI Општи акти школе**

**У члану 269. додаје се став 2 и гласи:**

У циљу организовања и спровођења образовно -васпитне делатности школа у складу са законом доноси програм образовања и васпитања, развојни план школе, годишњи план рада и статут школе.

Школа у складу са законом доноси и :

1) Правила понашања запослених, ученика и родитеља ученика у школи;

2)Правилник о васпитно- дисциплинској и материјалној одговорности ученика и друштвено корисном односно хуманитарном раду

3)Пословник о раду Школског одбора

4) Правилник о унутрашњој организацији школе

5) Правилник о мерама, начину и поступку заштите и безбедности ученика за време боравка у школи и свих активности које организује школа

6) Правилник о додељивању похвале „Ученик генерације“

7) Правилник о дисциплинској и материјалној одговорности запослених

8) Пословник о раду Савета родитеља

9) Пословник о раду Наставничког већа

10) Правилник о организацији и спровођењу испита у Техничкој школи

11) Пословник о раду ученичког парламента

13) Друге опште акте.

**Члан 5.**

Измене и допуне Статута школе бр.254/18 од 30.03.2018.године заведене под деловодним бројем 382/2019 од 18.06.2019. године, објављене на огласној табли школе, дана 18.06.2019. године, ступају на снагу дана 26.06.2019. године.

**Члан 6.**

Измене и допуне Статута школе ступају на снагу осмог дана од дана објављивања на огласној табли школе.

Председник школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_

Дел.број 382/2019 Секретар школе

Датум:18.06.2019. године \_\_\_\_\_\_\_\_\_\_\_\_\_\_\_